ਜਸਵਿੰਦਰ ਸੰਘੇੜਾ
ਜਸਵਿੰਦਰ ਸੰਘੇੜਾ,  (ਜਨਮ ਡਰਬੀ, ਇੰਗਲੈਂਡ ਸਤੰਬਰ 1965)   ਇੱਕ ਬ੍ਰਿਟਿਸ਼ ਲੇਖਕ ਅਤੇ ਜ਼ਬਰੀ ਵਿਆਹਾਂ ਅਤੇ ਦੁਰਵਿਵਹਾਰ ਵਿਰੁੱਧ ਪ੍ਰਚਾਰਕ ਹੈ।

ਜੀਵਨੀ 
ਉਸ ਦੀ ਯਾਦ ਸ਼ੇਮ ਟਾਈਮਜ਼ ਦੀ ਚੋਟੀ ਦੀਆਂ 10 ਬੈਸਟ ਸੈਲਰਾਂ ਵਿੱਚੋਂ ਇੱਕ ਸੀ ਅਤੇ ਹਾਊਸ ਆਫ਼ ਲਾਰਡਜ਼ ਵਿੱਚ ਇੱਕ "ਸਿਆਸੀ ਹਥਿਆਰ" ਵਜੋਂ ਇਸਦਾ ਜ਼ਿਕਰ ਕੀਤਾ ਗਿਆ ਸੀ। ਜਬਰੀ ਵਿਆਹ ਦੀ ਸਮੱਸਿਆ ਨੂੰ ਜਨਤਕ ਤੌਰ 'ਤੇ ਚਰਚਾ ਵਿੱਚ ਲਿਆਉਣ ਲਈ ਉਸਦੀ ਸ਼ਲਾਘਾ ਕੀਤੀ ਜਾਂਦੀ ਹੈ। ਤਤਕਾਲੀ ਪ੍ਰਧਾਨ ਮੰਤਰੀ ਡੇਵਿਡ ਕੈਮਰਨ ਨੇ ਕਿਹਾ ਕਿ ਉਸਦੇ ਕੰਮ ਨੇ "ਜ਼ਬਰਦਸਤੀ ਵਿਆਹ ਦੇ ਮੁੱਦੇ 'ਤੇ ਮੈਨੂੰ ਝੰਜੋੜ ਦਿੱਤਾ"। ਉਸਦੀ ਲਿਖਤ 2014 ਵਿੱਚ ਇੱਕ ਖਾਸ ਯੂਕੇ ਜ਼ਬਰਦਸਤੀ-ਵਿਆਹ  ਅਪਰਾਧ ਦੀ ਸਿਰਜਣਾ ਵਿੱਚ ਮੁੱਖ ਯੋਗਦਾਨ ਪਾਉਣ ਵਾਲ਼ਾ ਕਾਰਕ ਵਜੋਂ ਮੰਨਿਆ ਜਾਂਦਾ ਹੈ।

ਸੰਘੇੜਾ ਬਾਲ, ਦੀਵਾਨੀ ਅਤੇ ਫੌਜਦਾਰੀ ਕਾਰਵਾਈਆਂ ਵਿੱਚ ਅਦਾਲਤਾਂ ਵਿੱਚ ਮਾਹਿਰ ਗਵਾਹ ਹੈ। ਉਹ ਲੀਡਜ਼ ਸੇਫਗਾਰਡਿੰਗ ਚਿਲਡਰਨ ਪਾਰਟਨਰਸ਼ਿਪ ਦੀ ਸੁਤੰਤਰ ਮੁਖੀ ਅਤੇ ਘਰੇਲੂ ਹੋਮੀਸਾਈਡ ਰਿਵਿਊਜ਼ ਦੀ ਮੁਖੀ ਹੈ। ਉਹ ਚਰਚ ਆਫ਼ ਇੰਗਲੈਂਡ ਲਈ ਸੇਫ਼ਗਾਰਡਿੰਗ ਪੈਨਲ ਦੀ ਮੈਂਬਰ ਹੈ ਅਤੇ "ਵੂਮੈਨ ਆਫ਼ ਦ ਈਅਰ 2007" ਸਮੇਤ ਕਈ ਪੁਰਸਕਾਰ ਜਿੱਤ ਚੁੱਕੀ ਹੈ। ਉਸਨੂੰ ਡਰਬੀ ਯੂਨੀਵਰਸਿਟੀ ਨੇ 2008 ਵਿੱਚ ਆਨਰੇਰੀ ਡਾਕਟਰੇਟ ਦਿੱਤੀ ਸੀ। ਉਸਨੂੰ 2009 ਵਿੱਚ ਦ ਪ੍ਰਾਈਡ ਆਫ਼ ਬ੍ਰਿਟੇਨ ਅਵਾਰਡ ਨਾਲ ਸਨਮਾਨਿਤ ਕੀਤਾ ਗਿਆ ਸੀ ਅਤੇ ਉਸਨੂੰ 2010 ਵਿੱਚ ਕੌਸਮੋਪੋਲੀਟਨ ਅਲਟੀਮੇਟ ਵੂਮੈਨ ਆਫ਼ ਦਾ ਈਅਰ ਚੁਣਿਆ ਗਿਆ ਸੀ। 2011 ਵਿੱਚ, ਉਸਨੂੰ ਗਾਰਡੀਅਨ ਦੀਆਂ ਵਿਸ਼ਵ ਦੀਆਂ ਚੋਟੀ ਦੀਆਂ 100 ਸਭ ਤੋਂ ਪ੍ਰੇਰਨਾਦਾਇਕ ਔਰਤਾਂ ਦੀ ਸੂਚੀ ਵਿੱਚ  ਸ਼ਾਮਲ ਕੀਤਾ ਗਿਆ ਸੀ ਅਤੇ 2012 ਵਿੱਚ ਗਲੋਬਲ ਪੰਜਾਬੀ ਅਵਾਰਡ ਪ੍ਰਾਪਤ ਕੀਤਾ ਗਿਆ ਸੀ। ਉਸ ਨੂੰ ਜ਼ਬਰੀ ਵਿਆਹ ਅਤੇ ਇੱਜਤ ਦੇ ਨਾਮ `ਤੇ ਸ਼ੋਸ਼ਣ ਦੇ ਪੀੜਤਾਂ ਲਈ ਉਸ ਦੇ ਸ਼ਾਨਦਾਰ ਯੋਗਦਾਨ ਲਈ 2013 ਵਿੱਚ ਬ੍ਰਿਟਿਸ਼ ਸਾਮਰਾਜ ਦੀ ਕਮਾਂਡਰ ਨਾਲ ਸਨਮਾਨਿਤ ਕੀਤਾ ਗਿਆ ਸੀ ਅਤੇ 2014 ਵਿੱਚ ਸਾਲ ਦੇ ਲੀਗਲ ਕੰਪੇਨਰ ਨਾਲ ਸਨਮਾਨਿਤ ਕੀਤਾ ਗਿਆ ਸੀ। 2016 ਦੀ ਕਿਤਾਬ ਹੂ ਜ਼ ਹੂ ਦੇ ਐਡੀਸ਼ਨ ਦੀ ਸੂਚੀ ਵਿੱਚ ਸੰਘੇੜਾ ਦਾ ਨਾਮ ਹੈ ਅਤੇ ਉਸੇ ਸਾਲ ਇਟਾਲੀਅਨ ਮੀਡੀਆ ਤੋਂ ਮਨੁੱਖੀ ਅਧਿਕਾਰਾਂ ਲਈ ਅੰਤਰਰਾਸ਼ਟਰੀ ਔਰਤ ਪੁਰਸਕਾਰ ਪ੍ਰਾਪਤ ਕੀਤਾ। 2018 ਵਿੱਚ ਉਸਨੂੰ ਡੀ ਮੌਂਟਫੋਰਟ ਯੂਨੀਵਰਸਿਟੀ ਨੇ ਆਨਰੇਰੀ ਡਾਕਟਰ ਆਫ਼ ਲਾਅ, ਲੈਸਟਰ ਅਤੇ ਲੀਡਜ਼ ਸਿਟੀ ਕਾਉਂਸਿਲ ਵੱਲੋਂ ਵੂਮੈਨ ਆਫ਼ ਦਾ ਈਅਰ ਨਾਲ ਸਨਮਾਨਿਤ ਕੀਤਾ ਗਿਆ ਸੀ ਅਤੇ 2019 ਵਿੱਚ ਉਸਨੂੰ ਰਾਬਰਟ ਬਰਨਜ਼ ਹਿਊਮੈਨਟੇਰੀਅਨ ਆਫ਼ ਦ ਈਅਰ ਅਵਾਰਡ ਅਤੇ ਸਿੱਖ ਵੂਮੈਨ ਆਫ਼ ਸਬਸਟੈਂਸ ਅਵਾਰਡ ਨਾਲ ਵੀ ਸਨਮਾਨਿਤ ਕੀਤਾ ਗਿਆ ਸੀ।

ਪ੍ਰਕਾਸ਼ਨ 

 Shame  (25 January 2007)
 Daughters of Shame  (6 August 2009)
 Shame Travels (2011)

ਹਵਾਲੇ 

ਬਰਤਾਨਵੀ ਸਿੱਖ
ਜ਼ਿੰਦਾ ਲੋਕ
ਜਨਮ 1965
Articles with hAudio microformats